NA FACEBOOK stranici "Stop Pedofiliji SP" objavljena je prepiska s pedofilom koji trenutačno radi u Dubrovniku.

Makedonac na privremenom radu u Dubrovniku dopisivao se s osobom koja mu se predstavila kao 12-godišnja djevojčica iz Zemuna, javlja Nova TV.

Facebook grupa "Stop pedofiliji SP" objavila je screenshotove muškarca koji u svojim porukama nagovara djevojčicu da se fotografira gola i pošalje mu fotografije. Slao joj je svoje fotografije s posla, fotografiju osobne iskaznice i fotografiju svojih genitalija.

Radi u Dubrovniku

Napisao je da ima 28 godina, dvoje djece te da je iz Makedonije. Rekao je da privremeno radi u Dubrovniku.

Tekst se nastavlja ispod oglasa

U prepisci se vidi kako nagovara djevojčicu na skidanje i fotografiranje. Ispituje ju što trenutno nosi na sebi. Djevojčica u više navrata ponavlja kako ju je strah i sram te da je mala.

Pisao je kako "mu se je*e", kako se želi "napaliti" i "dr*ati". Savjetovao joj je da pobriše poruke kako ih ne bi vidjela njezina majka.

Cijela konverzacija je objavljena na stranici na Facebooku.